b'\n_START_ARTICLE_\nMali divovi\n_START_PARAGRAPH_\nMali divovi (eng. Small Giants), knjiga ameri\xc4\x8dkog novinara poslovnih \xc4\x8dasopisa Boa Burlinghama. Izazvala je pravu revoluciju me\xc4\x91u poslovnom literaturom. To je prva knjiga u kojoj se neki autor ozbiljno pozabavio uspje\xc5\xa1nim malim privatnim tvrtkama te u\xc4\x8dinio ono \xc5\xa1to su Tom Peters i Jim Collins svojim knjigama u\xc4\x8dinili za velike javne tvrtke, koje zapravo \xc4\x8dine vrlo mali postotak ukupnog broja poslovnih jedinica. _NEWLINE_U Malim divovima detaljno je opisano 14 privatnih tvrtki koje su odlu\xc4\x8dile "biti sjajne, a ne velike" a sve one, primje\xc4\x87uje autor, imaju neka zajedni\xc4\x8dka obilje\xc5\xbeja. Za po\xc4\x8detak, sve su \xc4\x8dvrsto odlu\xc4\x8dile biti najbolje u onome \xc5\xa1to rade; trude se stvoriti sjajno mjesto za rad, pru\xc5\xbeati izvanrednu uslugu potro\xc5\xa1a\xc4\x8dima, imati izvrsne odnose sa svojim dobavlja\xc4\x8dima, davati velik doprinos zajednici u kojoj \xc5\xbeive i rade te prona\xc4\x87i sjajan na\xc4\x8din kako \xc4\x87e \xc5\xbeivjeti. Uz to, nau\xc4\x8dili su da, ako \xc5\xbeele briljirati u svemu tome, u mnogim slu\xc4\x8dajevima moraju uvelike ograni\xc4\x8diti veli\xc4\x8dinu i brzinu svojega rasta. Bogatstvo koje stvaraju, iako znatno, samo je nusproizvod uspjeha na tim drugim podru\xc4\x8djima.'